Živeti kao sav normalan svet
Živeti kao sav normalan svet je jugoslovenski igrani film snimljen 1982. godine u režiji Miloša Radivojevića, a po scenariju Radoslava Radivojevića. Po žanru je drama, a protagonista, koga glumi Svetislav Goncić, je mladić iz provincije koji dolazi na školovanje u Beograd kako bi se ostvario svoje umetničke ambicije, ali se suočava sa nizom razočaranja. Živeti kao sav normalan svet je predstavljao jedan od nekoliko Radivojevićevih filmova koji su za protagoniste imali nonkonformističke pojedince koji se sukobljavaju sa tadašnjim društvom.

Radnja 

Radoš dolazi iz provincije u Beograd da se upiše na Muzičku akademiju. Ima puno ideja i želi da stvara muziku za čovečanstvo. Stanuje u sobici u potkrovlju i zbog besparice stanarinu gazdarici plaća u naturi. U početku je oduševljen ali polako se razočarava sredinom i odnosom profesora prema muzici. Javno iskazuje svoje mišljenje da je muzika koja se forsira na Akademiji za mrtvace. On želi pravu, novu, veliku muziku i malo ljubavi. Pošto borba na fakultetu ne pokazuje rezultate, razočaran Radoš se vraća kući. Otac ga primorava na povratak u borbu.

Uloge

Nagrade 
Na 29. Filmskom festivalu u Puli 1982. godine:
 Miloš Radivojević - Zlatna arena i nagrada C. I. D. A. L. C. za režiju

Na 17. Filmskim susretima u Nišu 1982:
 Sonja Savić - Nagrada Carica Teodora za najbolju žensku ulogu u filmu.

Izvori

Spoljašnje veze 
 

Jugoslavenski filmovi
Dramski filmovi